
· NAŠA MISIJA

Dječji vrtić „Ciciban“ javna je ustanova koja u okviru djelatnosti ranog i predškolskog odgoja i obrazovanja djeluje na području grada Otočca. Kroz provedbu različitih programa temeljenih na humanističko-razvojnoj koncepciji ranog odgoja i obrazovanja potičemo cjelovit razvoj djeteta, odnosno zadovoljavanje njegovih osnovnih potreba. Namjera programa je omogućiti djeci kvalitetne uvjete za odgoj i učenje kroz razvoj dječjih potencijala, poštivanje dječjih prava, uvažavanje individualnih potreba djece pružajući podršku obitelji, iskazujući otvorenost za suradnjom s roditeljima i širom zajednicom. 
Svoj rad ćemo usavršavati kroz kontinuirano samovrednovanje i profesionalno usavršavanje svih odgojitelja.
Provoditi i unaprjeđivati ćemo odgojno-obrazovni rad s djecom i suradnju s roditeljima u skladu s razvojnim osobinama, interesima i potrebama djece, te socijalnim, kulturnim i drugim potrebama obitelji.

· NAŠA VIZIJA
U poticajnoj i sigurnoj sredini omogućiti i djeci i roditeljima osjećaj zadovoljstva te cjelokupni rast i razvoj.
· NAŠ MOTO
„Dijete je knjiga iz koje čitamo i u koju bismo trebali pisati“
                                                Peter Rosegger

1. KURIKUL

1.1. O kurikulu
      Nacionalni kurikul za rani i predškolski odgoj i obrazovanje je temeljni dokument koji sadrži temeljne vrijednosti, načela, sadržaj i opće ciljevi odgojno-obrazovnih područja koje omogućuju razumijevanje osnovnog smjera razvoja nacionalnog kurikuluma i pružaju temeljne odrednice za razvoj i rad odgojno-obrazovnih ustanova.
Kurikulski pristup omogućuje određenom vrtiću da se oblikuje s obzirom na specifičan kontekst tj. njezinu kulturu te kulturu i tradiciju okruženja u kojem se ustanova nalazi.
Kvalitetu kurikula vrtića određuju kontekstualni uvjeti u njemu- kvaliteta prostorno materijalnog i socijalnog okruženja, te organizacijska kultura, koje se kontinuirano propituje i unapređuje.
Kurikul ranog odgoja otvoren je, dinamičan i razvojan, razvija se i mijenja na temelju učenja, istraživanja i suradnje svih sudionika odgojno-obrazovnog procesa. Sadržaji djetetova učenja nisu strogo propisani jer se poučavanje zamjenjuje učenjem, činjenjem, izravnim stjecanjem iskustva, pa se materijali i sadržaji nude na temelju praćenja i podržavanja interesa i inicijative djece. Holistička priroda kurikula podrazumijeva cjelovit odgoj i obrazovanje, usklađen sa integriranom prirodom odgoja i učenja djeteta. Humanistička i razvojno primjerena orijentacija kurikula usmjerena je na razvoj kapaciteta svakoga pojedinog djeteta te na poštivanje interesa, potreba i prava djeteta. Dijete sukladno svojim interesima, potrebama i mogućnostima, slobodno bira sadržaje, partnere svojih aktivnosti te istražuje i uči na način koji je njemu svrhovit. 
Život i rad u vrtiću temelji se na međusobnoj odgovornosti, te kvalitetnom reagiranju i konstruktivnom rješavanju problema vezanih uz odgoj i razvoj djece. Uvažavajući znanstvene spoznaje o načinima učenja djece rane i predškolske dobi, koje naglasak stavljaju na nativnost djeteta i njegovu interakciju s okolinom kurikul polazi od djeteta. Temeljna struktura predškolskog kurikula podijeljena je na tri velika područja u kojima dijete stječe kompetencije: ja (slika o sebi), ja i drugi (obitelj, druga djeca, uža društvena zajednica, vrtić, lokalna zajednica) i svijet oko mene (prirodno i društveno okruženje, kulturna baština, održivi razvoj). Razvoj kurikula započinje proučavanjem i mijenjanjem okruženja, na način da ono omogućuje interakciju, istraživanje, kretanje i neovisnost. Djeca uče aktivno sudjelujući, čineći, surađujući s drugima.


1.2. Svrha i važnost predškolskog kurikula

        
Temeljna uloga predškolskog odgoja i obrazovanja odnosi se na stvaranje uvjeta za potpun i skladan razvoj djetetove osobnosti, doprinos kvaliteti njegova odrastanja i, posredno, kvaliteti njegova obiteljskoga života. Svrha je predškolskog odgoja i obrazovanja osigurati takve uvjete koji jamče razvoj svih sposobnosti svakoga djeteta te osiguravaju jednake mogućnosti svoj djeci. U ustanovama predškolskog odgoja i obrazovanja stvaraju se materijalni i kadrovski uvjeti te društveno okružje za kvalitetan život djeteta.
Nacionalni okvirni kurikul pretpostavlja stvaranje uvjeta za cjelovit razvoj djece u ustanovama predškolskog odgoja i obrazovanja, poštujući pritom razvojne i druge čimbenike (osobne potrebe, obitelj, zajednica, vrijednosti, prava i sl.). Na taj se način potiče razvoj kompetencija koje su nužne pojedincu za snalaženje i aktivno sudjelovanje u svakodnevnom životu. Nizom aktivnosti i poticaja stvaraju se osnove za razvijanje svih djetetovih sposobnosti kako za učenje, tako i za njegovu samostalnost u učenju. 
Djetetova sadašnja i buduća dobrobit svrha je djelovanja svih izravnih i neizravnih sudionika odgoja i obrazovanja. Odgojno-obrazovno djelovanje različitih sudionika odgoja, osobito roditelja i odgojitelja, zahtjeva njihovo međusobno razumijevanje i suradnju čime se ostvaruju jedinstveno shvaćeni i prihvaćeni bitni ciljevi odgoja i obrazovanja prema potrebama i razvojnim mogućnostima djeteta.

2. POLAZIŠTA NACIONALNOG KURIKULA ZA RANI I PREDŠKOLSKI ODGOJ I OBRAZOVANJE POSTOJEĆI DOKUMENTI

 Nacionalni kurikul za rani i predškolski odgoj i obrazovanje polazi od sljedećih dokumenata:
 - Programsko usmjerenje odgoja i obrazovanja djece predškolske dobi (1991),
 - Konvencija o pravima djeteta (2001),
- Nacionalni okvirni kurikul za predškolski odgoj i obrazovanje te opće obvezno i   srednjoškolsko obrazovanje (2011),
 - Smjernice za strategiju obrazovanja, znanosti i tehnologije Republike Hrvatske (2012)
 - Priručnik za samovrednovanje ustanova ranoga i predškolskog odgoja i obrazovanja (2012),
 - Strategija obrazovanja, znanosti i tehnologije (2014).
2.1. Znanstvene studije
Postignuća domaće i svjetske teorije i prakse u području institucijskoga odgoja i obrazovanja za djecu rane i predškolske dobi u dječjem vrtiću utjecale su na oblikovanje Nacionalnog kurikula. Dijete je vrijednost po sebi. Ta je spoznaja utjecala na paradigmatske promjene slike o djetetu i djetinjstvu:
 - Dijete je osobnost već od rođenja i treba ga ozbiljno shvaćati i poštovati,
 - Dijete nije objekt u odgojnom procesu, već je socijalni subjekt koji participira, konstruira i u velikoj mjeri određuje svoj vlastiti život i razvoj
- Djetinjstvo nije samo pripremna faza za budući život, već je životno razdoblje koje ima svoje vrijednosti i svoju kulturu
 - Djetinjstvo je proces socijalne konstrukcije, koji djeca i odrasli zajednički izgrađuju,
 - Djetinjstvo je proces koji se kontekstualizira uvijek u relaciji s određenim prostorom, vremenom i kulturom (sociokonstruktivizam) te varira s obzirom na različitost uvjeta i kulture u kojima se događa. Stoga, kao što ne postoji univerzalno dijete, ne postoji ni univerzalno djetinjstvo. Na tim osnovama Nacionalnom kurikulu za rani i predškolski odgoj i obrazovanje priskrbljena je znanstvena utemeljenost i praktična provedivost.

3.  NAČELA NACIONALNOG KURIKULA ZA RANI I PREDŠKOLSKI ODGOJ I OBRAZOVANJE

· FLEKSIBILNOST ODGOJNO-OBRAZOVNOG PROCESA VRTIĆA 
Načelo fleksibilnosti jedan je od parametara kvalitete u sustavu ranog i predškolskog odgoja i obrazovanja koji nije moguće ostvariti izolirano od ostalih čimbenika kao što su organizacijsko upravljane i vođenje, kultura ustanove i odnosi, materijalne, prostorne i organizacijske pretpostavke, senzibilitet i spremnost djelatnika za promjene i sl. Temeljna pretpostavka za uspješno ostvarivanje ovog načela u vrtiću je fleksibilnost svih čimbenika odgojno-obrazovnoga procesa, a posebice onih profesionalno angažiranih i odgovornih za visoku razinu kvalitete ustanove u cjelini. Primjena načela fleksibilnosti omogućuje cjelovito učenje djece i odraslih, i to aktivnim propitivanjem prethodno izgrađenih koncepata i kontinuiranim izgrađivanjem novih.
· PARTNERSTVO VRTIĆA S RODITELJIMA I ŠIROM ZAJEDNICOM
 Obitelj i vrtić su dva temeljna sustava u kojem se dijete rane i predškolske dobi razvija i raste, zadovoljava svoje osnovne potrebe, stječe prve spoznaje o sebi i svijetu oko sebe, uči o komunikaciji i odnosima, suživotu, zajedništvu, toleranciji, razvija svoje potencijale i stječe spoznaje i vještine prijeko potrebne za čitav život. Roditelji/skrbnici djeteta su privilegirani i primarni odgojitelji svojemu djetetu te ih stoga valja prihvaćati i poštovati kao ravnopravne članove vrtića – partnere, koji ustanovu obogaćuju svojim individualnim značajkama i iskustvima te svojom vlastitom kulturom, čime pridonose kvaliteti ustanove u cjelini. Otvorena, podržavajuća i ravnopravna komunikacija roditelja tj. skrbnika djeteta, odgojitelja i ostalog osoblja u ustanovi za rani i predškolski odgoj i obrazovanje ima zajednički cilj: primjereno odgovoriti na individualne i razvojne potrebe djeteta i osigurati potporu njegovu cjelovitom razvoju.
· OSIGURANJE KONTINUITETA U ODGOJU I OBRAZOVANJU
 Osiguravanje kontinuiteta u odgoju i obrazovanju iznimno je važno jer stvara polazište i osigurava uvjete za zadovoljavanje jednog od temeljnih prava djeteta - prava na odgoj i obrazovanje. 
· Stalno unapređivanje uvjeta za kvalitetan odgojno-obrazovni kontinuitet (okruženje, stalno učenje i istraživanje vlastite prakse)
· Suradnja vrtića i lokalne zajednice podrazumijeva zajedničko djelovanje svih sudionika usmjerenih na dobrobit djeteta.

· OTVORENOST ZA KONTINUIRANO UČENJE I SPREMNOST NA UNAPRJEĐIVANJE PRAKSE 
          Podlogu tvorbe kurikula ranog i predškolskog odgoja i obrazovanja predstavlja   okruženje vrtića, a ne izdvojeni sadržaji učenja ili predmetna područja. Briga o postizanju i održavanju kvalitete tog okruženja (različite dimenzije okruženja) predstavlja temeljni preduvjet kvalitete odgojno-obrazovnog procesa u vrtiću. Otvorenost za kontinuirano učenje i spremnost na unapređivanje prakse moguće je osnaživati uz pomoć: - kontinuiranog istraživanja i unapređivanja kvalitete odgojno-obrazovnoga procesa od samih praktičara – odgojitelja i drugih stručnih djelatnika vrtića; - osposobljavanja praktičara – odgojitelja i drugih stručnih djelatnika vrtića za istraživanje i aktivno promišljanje vlastite odgojno-obrazovne prakse (na razini inicijalnog obrazovanja i profesionalnog razvoja), u smjeru razvoja refleksivne prakse i refleksivnog profesionalizma; - povezivanja svih sudionika odgojno-obrazovnoga procesa koji uče, istražuju i mijenjaju odgojnu i obrazovnu praksu i dijele to iskustvo s drugima (posebice sustručnjacima i roditeljima) u zajednice koje uče. 


4. VRIJEDNOSTI  NACIONALNOG  KURIKULA  ZA  RANI  I  PREDŠKOLSKI ODGOJ  I  OBRAZOVANJE 

Vrijednosti se izvode iz najboljega humanističkog naslijeđa društva i civilizacije, na pojedinačnoj i društvenoj razini. One predstavljaju stalni orijentir za ostvarivanje odgojno obrazovnih ciljeva i potku odgojno-obrazovnog sustava od rane i predškolske dobi djeteta do završetka njegova školovanja. Vrijednosti usmjeravaju odgojno-obrazovno djelovanje ka osiguravanju individualne i društvene dobrobiti, u skladu s time kakvu se djecu i kakvo se društvo želi razviti.
 ZNANJE
 Znanje djetetu omogućuju razumijevanje i kritičko promišljanje svega što ga okružuje, snalaženje u novim situacijama te uspjeh u svakidašnje životu i svim kasnijim etapama institucijskog obrazovanja. U vrtiću dijete stječe znanje aktivno, oslanjajući se na svoj urođeni istraživački i otkrivački potencijal. Ono se razvija u poticajnome socijalnom i fizičkom okruženju vrtića, u interakciji s materijalima i drugom djecom te uz neizravnu potporu odgojitelja. U ranoj i predškolskoj dobi posebno je važno djetetu osigurati radost otkrivanja i učenja koje se najviše oslanja na igru i druge djetetu zanimljive aktivnosti. Vrtić djetetu treba omogućiti da samo sebe percipira kao kompetentnog i uspješnog učenika te razvija različite strategije učenja. U takvim uvjetima dijete stječe kompetenciju „učenja učenja“, kao temelj ostvarivanja koncepta cjeloživotnog učenja.
 HUMANIZAM I TOLERANCIJA
 Humanizam i tolerancija podrazumijevaju prihvaćanje i poštovanje živog bića i njegova dostojanstva te ostvarivanje pravednosti kao životnog načela. Afirmacija humanizma i tolerancije podrazumijeva oblikovanje odgojno-obrazovnog pristupa temeljenog na suosjećanju, prihvaćanju i međusobnom pružanju potpore, kao i osposobljavanju djeteta za razumijevanja svojih prava, obveza i odgovornosti te prava, obveza i odgovornosti drugih. 
U vrtiću djeca uče prepoznati i prihvatiti svoje i tuđe potrebe, poštovati različitosti i graditi skrbne odnose s drugima te zajedno organizirati aktivnosti koje mogu moralno, materijalno i duhovno podizati kvalitetu života cjelokupne grupe tj. zajednice.
 IDENTITET
 Doba globalizacije obilježava multikulturalizam i zahtijeva odgoj i obrazovanje koje djetetu omogućuju da oblikuje identitet „građanina svijeta“, a pritom sačuva svoj nacionalni identitet i svoju kulturu te društvenu, moralnu, jezičnu i duhovnu baštinu. Sva djeca imaju pravo na odgoj i obrazovanje koje prihvaća i podržava različitost identiteta svakog djeteta i njegove obitelji. To podrazumijeva odstupanje od stereotipa i predrasuda bilo koje vrste te prihvaćanje individualnih posebnosti svakog djeteta i osiguranje individualnoga pristupa svakom djetetu. Vrtić treba djetetu pomoći da razumije sebe i vlastiti identitet, ali i identitet drugih s kojima se susreće u vrtiću i široj socijalnoj zajednici. 
ODGOVORNOST
 U ranom i predškolskom odgoju promiče se razvoj sposobnosti djeteta za proaktivno i konstruktivno sudjelovanje u životu zajednice te učenje o vlastitim i tuđim pravima, obvezama, načinima djelovanja u zajednici i mogućnostima doprinosa zajedničkoj dobrobiti. Odgovorno ponašanje pretpostavlja smislen i savjestan odnos između osobne slobode i odgovornosti djeteta. Vrtić djeci treba omogućiti slobodu izbora aktivnosti, sadržaja, partnera za aktivnosti, prostora i načina oblikovanja aktivnosti te ih poticati da za svoje izbore uče preuzimati odgovornost. AUTONOMIJA
 Autonomija se ostvaruje odgojno-obrazovnim procesom usmjerenim razvoju samostalnog mišljenja, odlučivanja i djelovanja djeteta. Dijete se potiče na donošenje odluka i vršenje izbora, ostvarenje vlastitih prava te iznošenje i zastupanje vlastitog mišljenja. 
 Razvoj osobne autonomije i  emancipacije djeteta događa se u primjerenome fizičkom i socijalnom kontekstu vrtića, usmjerenom na stvaranje i održavanje prihvaćanja i recipročnih odnosa. U podržavajućem i neugrožavajućem okruženju vrtića djeca razvijaju neovisnost, kritičke sposobnosti, samopouzdanje i racionalan pristup životu.
 KREATIVNOST
 Kreativnost kao odgojna vrijednost predstavlja osnovu razvoja djeteta u inicijativnu i inovativnu osobu koja je u stanju prepoznati, inicirati i oblikovati različite kreativne aktivnosti i pronalaziti originalne pristupe rješavanju različitih problema. U oblikovanju odgojno-obrazovnoga procesa posebno se cijeni i potiče razvoj divergentnog mišljenja djeteta, i to u svim vrstama aktivnosti, područjima učenja i komunikaciji. 


5. CILJEVI  NACIONALNOG  KURIKULA  ZA  RANI  I  PREDŠKOLSKI ODGOJ  I  OBRAZOVANJE  OSIGURANJE  DOBROBITI  ZA  DIJETE 

Nacionalni kurikula za rani i predškolski odgoj i obrazovanje usmjeren je prema osiguranju dobrobiti za dijete. Osiguranje dobrobiti je multidimenzionalni, interaktivni, dinamični i kontekstualni proces kojim se integrira zdravo i uspješno individualno funkcioniranje te pozitivni socijalni odnosi u kvalitetnom okruženju vrtića. Planiranje odgojno-obrazovnoga procesa usmjereno je na promišljanje dobrobiti i načine na koji se ona može ostvariti, a ne na parcijalne ciljeve, tj. područja i sadržaje učenja, nezavisno od individualnih značajki svakog djeteta. Nacionalni kurikul za rani i predškolski odgoj i obrazovanje uključuje: osobnu, emocionalnu i tjelesnu, obrazovnu i socijalnu dobrobit djeteta.

6. CJELOVIT RAZVOJ, ODGOJ I UČENJE DJETETA TE RAZVOJ KOMPETENCIJA

Važan cilj Nacionalnoga kurikula za rani i predškolski odgoj i obrazovanje je cjelovit razvoj, odgoj i učenje djece te razvoj njihovih kompetencija. Postizanje ovog cilja temelji se na shvaćanju djeteta kao cjelovitog bića te prihvaćanju integrirane prirode njegova učenja . 
Različiti segmenti odgojno-obrazovnoga procesa (zaštita, njega, odgoj, obrazovanje) trebaju biti integrirani u cjelinu, tj. utkani u sve segmente zajedničkog življenja djeteta s drugom djecom i odraslima u vrtiću, a ne vremenski i sadržajno parcelizirani. Nacionalni kurikulum za rani i predškolski odgoj i obrazovanje usmjeren je prema razvoju različitih kompetencija djece te odražava načela:
 - Kompetencije djece su razvojne, nisu statične pa se potiče njihov razvoj i prati kontinuirano, a ne jednokratno ili povremeno (jednokratnim, periodičkim mjerenjem); - Uspješnost djeteta u obavljanju određenih aktivnosti određuje splet više različitih kompetencija, čiji se pojavni oblici suptilno pretapaju s pojavnim oblicima mnogih drugih kompetencija. Zato se kompetencije djece procjenjuju cjelovito, a ne izdvojeno iz konteksta cjeline ostalih;
 - Djeca jednake kronološke dobi mogu se u velikoj mjeri razlikovati po svojim razvojnim mogućnostima i kompetencijama. Zato se kompetencije potiču i promatraju u kontekstu razvojnih  mogućnosti svakog djeteta posebno, a ne njegove kronološke dobi. Posebna pažnja posvećuje se kompetencijama koje u ranoj dobi predstavljaju okosnicu razvoja svih ostalih, a osobito razvoju samopoštovanja, samopouzdanja i pozitivne slike djeteta o sebi.
 Ključne kompetencije za cjeloživotno učenje Nacionalnim kurikulumom za rani i predškolski odgoj i obrazovanje potiče se i osnažuje razvoj osam temeljnih kompetencija za cjeloživotno učenje, koje je obrazovna politika RH prihvatila iz Europske unije, a to su:
 1. Komunikacija na materinskome jeziku 
 2. Komunikacija na stranim jezicima
 3. Matematička kompetencija i osnovne kompetencije u prirodoslovlju
 4. Digitalna kompetencija 
 5. Učiti kako učiti
 6. Socijalna i građanska kompetencija 
 7. Inicijativnost i poduzetnost
 8. Kulturna svijest i izražavanje


7. KURIKUL VRTIĆA

 Kurikul vrtića predstavlja implementaciju tj. način provedbe Nacionalnoga kurikula za rani i predškolski odgoj i obrazovanje u pojedinome vrtiću s obzirom na njegove posebnosti. Kurikul vrtića u svakoj ustanovi oblikuje se s obzirom na specifičan kontekst tj. njezinu kulturu te kulturu i tradiciju okruženja u kojem se ustanova nalazi. Kvalitetu kurikula vrtića određuju kontekstualni uvjeti u njemu (kvaliteta prostorno-materijalnog i socijalnog okruženja te organizacijska kultura), koje se kontinuirano propituje i unapređuje. 
Planiramo to činiti na sljedeći način:
-  Fizičko okruženje je osnovni izvor spoznaje za djecu koji ona, kao aktivni istraživači i protagonisti svojega učenja i razvoja, koriste i u njemu žive. U programu je osigurana raznovrsnost, raznolikost i stalna dostupnost materijala. S obzirom na potrebe djece različitih dobi, materijali su prilagođeni tim zahtjevima. Osnovni materijali (razvojno primjerena didaktička sredstva i pomagala: standardna oblikovana sredstva i igračke za simboličke igre, ranu pismenost, istraživanje i izražavanje, nestrukturirani, prirodni i namjenski izrađeni materijali) dopunjuju se specifičnim. Oprema koja se koristi u programima standardno je visoke kvalitete, što znači da u svim svojim atributima odgovara potrebama djece (funkcionalnost, multidimenzionalnost - kombinatorika, ergonomski dizajn), ali i brine o sigurnosti djece (netoksična, nije zapaljiva, neopasna), estetski je izvedena i privlačna i prilagođena dječjoj manipulaciji (lagana, lako prenosiva, trajna i solidna). U odgojno obrazovnom radu koriste se i nestrukturirani materijali koji imaju višestruk potencijal za učenje i razvoj djeteta.
 Djeca iz redovitog programa žive i uče u prostorima sobe dnevnog boravka i zajedničkih prostora Vrtića. 
1.1. Naša vizija kurikula vrtića
	U skladu s vrijednostima, općim ciljevima i načelima Nacionalnog kurikula za rani i predškolski odgoj i obrazovanje težište odgojno-obrazovne djelatnosti tijekom predškolskog odgoja i obrazovanja usmjereno je na poticanje cjelovita i zdrava rasta i razvoja djeteta te razumijevanje i prihvaćanje roditelja i skrbnika kao ravnopravnih sudionika u institucijskome odgojno-obrazovnom radu. 
	Kurikulski pristup podrazumijeva:
- za dijete: 
· sigurnost svakog djeteta 
· samopouzdanje i samopoštovanje djeteta 
· sposobnost razumijevanja vlastitih potreba (tjelesnih, emocionalnih, spoznajnih, socijalnih, komunikacijskih i sl.) 
· sposobnost razumijevanja i uvažavanja potreba drugih 
· uspostavljanje kvalitetnih odnosa s drugom djecom i odraslima (sudjelovanje, pregovaranje, rješavanje sukoba, razumijevanje i poštivanje različitosti među ljudima) 
· istraživanje i razvijanje kompetencija 
· samostalnost u obavljanju aktivnosti (samostalnost djetetova djelovanja, mišljenja i odlučivanja) 
· usvajanje i praktična uporaba pojmova i predodžaba kojima dijete razumije i objašnjava sebe, svoje ponašanje i izbore 
· stjecanje i razvoj vještina učenja (povezivanja sadržaja, logičkoga mišljenja, argumentiranja, zaključivanja i rješavanja problema) 
· osiguravanje kvalitetne prilagodbu trenutačnom okruženju i kvalitetno osposobljavanje za izazove koji očekuju dijete (primjerice, polazak u školu) - mogućnost prilagodbe novim, promjenjivim okolnostima 
· sposobnost odgovornoga ponašanja u okružju (prirodnom i materijalnom) 
· življenje i učenje prava djeteta 
· dobrobit i radost svakog djeteta 

- za roditelje:
· usklađeno međusobno partnersko djelovanje vrtić-obitelj
· zadovoljstvo roditelja

- za prostorno, materijalno i vremensko okruženje
· organizacija prostora koji je funkcionalan, siguran, usmjeren na promoviranje susreta, komunikaciju i interakciju; omogućava distanciranje djeteta iz grupnih zbivanja i pravo na privatnost 
· bogata ponuda raznovrsnih, razvojno primjerenih i stalno dostupnih materijala koji potiču aktivnu konstrukciju znanja 
· održavanje estetike 
· fleksibilan dnevni ritam koji se temelji na prepoznavanju i uvažavanju djetetovih potreba 
· okruženje koje predstavlja zaposlene i njihovu sliku o djetetu

- za ozračje: 
· model usklađenog življenja koji poštuje prava djeteta u skladu s humanim vrijednostima koje razvijaju kompetencije djeteta i sve oblike učenja 
· osnaživanje zaštitnih mehanizama i umanjivanje rizičnih čimbenika 
· prihvaćanje, njegovanje i razvijanje vrijednosti obitelji, zajednice i društva

- za odgojitelje
· osnaživanje osobnih i profesionalnih kompetencija
· razvijanje što kvalitetnijeg odgojno-obrazovnog procesa
· razvijanje refleksivne prakse
· razvijanje osobne odgovornosti u osobnom i timskom radu


- za ostale zaposlenike: 
· razvijanje odgovornosti u osobnom i timskom radu u odnosu na radnu ulogu / poslove, na dobrobit djeteta, na cjelokupno ozračje vrtića 

Naša vizija je vrtić kao mjesto rasta i razvoja svakog pojedinca u poticajnom okruženju, što od nas traži kontinuirano stručno usavršavanje, istraživanje u praksi, promišljanje o njezinu unapređivanju te konkretnim aktivnostima i naporima na njezinu mijenjanju u vlastitim uvjetima.
7.2. Kurikul Dječjeg vrtića „Ciciban“

	Vrtićkim kurikulom utvrđen je okvirni plan i program rada kroz redovne programe, kraće programe, program javnih potreba predškole i programa rada s roditeljima.

Pri izradi kurikula stavljen je naglasak na specifičnosti vrtića i sredine u kojoj vrtić djeluje. Središte i polazište rada jesu potrebe i interesi djece, roditelja i lokalne zajednice. U planiranju aktivnosti vodimo se načelima individualizma, nepristranosti i interdisciplinarnosti. Bitne pretpostavke ostvarivanju ciljeva postavljenih u kurikulumu su: podizanje stručnih kompetencija odgojitelja, kvalitetna suradnja na relaciji roditelji-vrtić, prepoznatljivost i podrška lokalne zajednice. 
Prioritetna područja unapređenja u ovoj pedagoškoj godini su: organizacijsko vođenje ustanove, kultura ustanove te kurikulum i odgojno-obrazovni proces. Sukladno razvojnom planu ustanove postavljeni su slijedeći razvojni ciljevi: 

1. Osnaživanje timskog rada 
2. Poboljšanje komunikacije i kvalitete odnosa 
3. Razvijati kulturu dijaloga među svim djelatnicima 
4. Povećati planiranje temeljeno na praćenju i prepoznavanju individualnih kompetencija djece 

Vrtićki kurikul je razrađen po odgojno-obrazovnim programima. Bitni zadaci odgojno-obrazovnog rada proizlaze iz evaluacije rada prethodne pedagoške godine. 

8. PROGRAMI 

8.1. Redoviti programi 

Program se temelji na humanističko - razvojnoj koncepciji ranog odgoja i obrazovanja usmjerenom na dijete što znači: 
·  pažljivo i bogato strukturirano okruženje i poticajna materijalna sredina koja doprinosi razvoju dječjeg učenja, kreativnosti i stvaralaštvu 
·  poznavanju zakonitosti rasta i razvoja djeteta u skladu s čim stručni djelatnici planiraju svoj rad 
· učenje je interaktivan proces koji uključuje djecu, odrasle, kao i čitavo društveno okruženje 
·  poticanje partnerskog odnosa sa roditeljima kao najvišeg oblika suradnje u ostvarivanju zajedničkog cilja – optimalnog razvoja djeteta 
·  poticanje tolerancije prema različitostima i uvažavanje prava sve djece (poticati uključivanje i socijalizaciju djece sa teškoćama u razvoju u život i rad ustanove) 
·  kontinuirano stručno usavršavanje kao potreba podizanja stručne kompetencije za rad i stjecanje novih znanja, vještina i sposobnosti potrebnih za primjenu suvremenih oblika rada sa djecom predškolske dobi 


Projektni rad predstavlja jedan od oblika odgojno-obrazovnog rada u dječjem vrtiću Ciciban. Svaka odgojna skupina tijekom pedagoške godine provodi najmanje dva projekta, u skladu s interesima, potrebama i mogućnostima djece te posebnostima odgojne skupine. Projektni rad planira se, dokumentira i vrednuje u okviru odgojno-obrazovnog rada.

8.1.1. Ciljevi redovitih programa 

Stvaranje uvjeta za potpun i skladan razvoj djetetove osobnosti, doprinos kvaliteti njegova odrastanja i, posredno, kvaliteti njegova obiteljskoga života te osiguravanje takvih uvjeta koji jamče razvoj svih sposobnosti svakoga djeteta i osiguravaju jednake mogućnosti svoj djeci kroz 
·  zadovoljavanje specifičnih komunikacijskih, razvojnih i obrazovnih potreba djeteta 
·  osmišljavanje aktivnosti u kojima će dijete moći iskazivati svoje potencijale
· stvaranje kreativnog ozračja (raznovrsni materijali za istraživanje i stvaranje) zainteresiran, nedirektivni stav odgojitelja 
·  usvajanje vještina potrebnih za zadovoljavajuće funkcioniranje u socijalnom okruženju 
· poticanje cjelokupnog razvoja djeteta s posebnim potrebama u uvjetima inkluzije
· odgojno-obrazovne sadržaje i opću informiranost djelovati na formiranje svijesti i izgradnju pozitivnih stavova i prihvaćanja djece s poteškoćama u razvoju
· poticanje cjelovitog razvoja djeteta kroz igru, raznovrsne aktivnosti, istraživanje i stvaranje, otkrivanje, komunikaciju, međusobnu interakciju, socijalizaciju, poticajno okruženje uz partnerski odnos s roditeljima

8.1.2. Namjena programa 

Cjeloviti razvojni programi ranog i predškolskog odgoja i obrazovanja provode se za djecu od jedne godine do polaska u osnovnu školu. Ponuđen je cjelodnevni (10-satni) program koji počinje u 6,30 sati.
S obzirom na kronološku dob djeteta, skupine dijelimo u tzv. jaslične skupine (djeca od 1. do 3. godine) i vrtićke skupine (djeca od 3. do 7. godine). Sve skupine su dobno mješovite, što omogućuje kvalitetnu socijalnu interakciju i suradničko učenje djece različite dobi. 
[bookmark: _Hlk208909348]
Nazivi programa, vremenik i nositelji

	Skupina
	Radno vrijeme
	Početak rada
	Završetak rada
	Broj radnih dana
	Djelatnik
	Radno mjesto
	Stručna sprema

	Mješovita jaslična skupina 
	6,30-16,30
	01.09.
2026.
	31.08.
2027.
	252
	Marina Biondić
	odgojitelj
	VŠS

	
	
	
	
	
	Ana Cvitković
	Odgojitelj-student
	SSS


	 Starija jaslična skupina u trećoj godini
	6,30-16,30
	01.09.
2026.
	31.08.
2027.
	252
	Nela Eror
	odgojitelj
	VŠS

	
	
	
	
	
	Lorena Rogić
	  odgojitelj-student
	SSS

	
Vrtićka (u četvrtoj, petoj i šestoj godini života)

	6,30-16,30
	01.09.
2026.
	31.08.
2027.
	252
	Jasmina Šimunić 
	odgojitelj
	VŠS

	
	
	
	
	
	Nikolina Devčić
	odgojitelj
	
VŠS


	Vrtićka skupina u četvrtoj godini
	6,30-16,30
	01.09.
2026.
	31.08.
2027.
	252
	Ivana Štefanac
	odgojitelj
	VŠS

	
	
	
	
	
	Anamarija Nikšić
	odgojitelj
	VŠS

	Vrtićka skupina (u četvrtoj godini)
	6,30-16,30
	01.09.
2026.
	31.08.
2027.
	252
	Antonela Perković
	odgojitelj
	VŠS

	
	
	
	
	
	Ivana Naglić
	Odgojitelj- student
	VSS

	
Vrtićka skupina (u petoj do polaska u školu godini)
	6,30-
16,30
	01.09.
2026.
	31.08.
2027.
	252
	Lidija Sušić
	Odgojitelj
	VŠS

	
	
	
	
	
	Dragana Domazet
	Odgojitelj
	VŠS

	
Vrtićka mješovita  (5 do polaska u školu 
	6,30-16,30
	01.09.
2026.
	31.08.
2027.
	252
	Renata Marković
	Odgojitelj
	VŠS

	
	
	
	
	
	Antonela Milinović
	Odgojitelj
	VSS

	
Vrtićka (u četvrtoj i petoj godini života)
	6,30-16,30
	01.09.
2026.
	31.08.
2027.
	252
	
Valentina Ladišić
	Odgojitelj
	VSS

	
	
	
	
	
	
Tea Rukavina 

	Odgojitelj- student
	SSS

	
Predškolska skupina
	6,30-16,30
	01.09.
2026.
	31.08.
2027.
	252
	Mirela Kostelac Piršljin
	Odgojitelj – Student
Mag.prim.
obrazovanja
	VSS

	
	
	
	
	
	
Matea Klišić 

	Odgojitelj
	VŠS











Nazivi programa, vremenik i nositelji
Izdvojeni prostor vrtića na lokaciji u ulici Bana Josipa Jelačića 16, Otočac

	Skupina
	Radno vrijeme
	Početak rada
	Završetak rada
	Broj radnih dana
	Djelatnik
	Radno mjesto
	Stručna sprema

	Mješovita jaslična skupina 
	6,30-16,30
	01.09.
2026.
	31.08.
2027.
	252
	Magdalena Rogić
	Odgojitelj
	VŠS

	
	
	
	
	
	Leona Bićanić
	Odgojitelj- poslovna tajnica 
	SSS

	Mješovita jaslična skupina
	6,30-16,30
	01.09.
2026.
	31.08.
2027.
	252
	Marija Ladišić 
	Odgojitelj 
	VŠS

	
	
	
	
	
	Helena Francetić 
	Odgojitelj- prvostupnica ekonomija
	VŠS

	Jaslična skupina u trećoj godini
	6,30-16,30
	01.09.
2026.
	31.08.
2027.
	252
	Martina Petrlić
	Odgojitelj 
	VSS

	
	
	
	
	
	Anja Šporčić
	Odgojitelj 
	VŠS




Mješovite vrtićke skupine sa predškolcima su nosioci svih obilježavanja na nivou ustanove. Pojačan rad na provođenju programa predškole i na eko-aktivnostima. 

8.1.4. Način realizacije 

Svakodnevnim praćenjem i preispitivanjem načina na koji dijete razmišlja, istražuje i uči pomaže nam da djetetu približimo stvarni život kroz igru jer dijete uči čineći. Primjena integriranog i razvojnog kurikuluma podrazumijeva paralelno odvijanje mnoštva aktivnosti djece, stimulativno materijalno okruženje koje potiče na istraživanja i stjecanje znanja. 
Bitni aspekti rada su: 
- stvaranje poticajnog okruženja 
- individualizirani pristup 
- poticanje i stvaranje uvjeta za dječje aktivnosti
- dokumentiranje procesa učenja djece
- refleksije sa djecom i stručnjacima
- predlaganje novih mogućnosti za igru, stvaranje, promatranje, otkrivanje i traženje novih  
  rješenja
- usmjeravanje na važnost tjelesnog vježbanja od najranije dobi, u cilju poticanja cjelokupnog 
  psihofizičkog razvoja djeteta i razvijanja zdravih navika.

Način vrednovanja 
·  kroz dnevna, tjedna, tromjesečna, godišnja planiranja i zapažanja
·  kroz praćenje provedbe bitnih zadaća i razvojnog plana ustanove 
· samoevaluacija i vanjska evaluacija rada
·  upitnici za djecu, odgajatelje i roditelje na kraju pedagoške godine.




8.2. Program predškole 

8.2.1. Ciljevi programa 
             
Cilj programa predškole je priprema djeteta za polazak u školu, poticanje njegova cjelovitog razvoja te socijalizacija u skupini vršnjaka. Osim razvijanja vještina neophodnih za školu poput grafomotorike, predčitalačkih i predmatematičkih vještina, naglasak je na razvoju djetetovih umijeća i znanja u svim razvojnim područjima ( tjelesnom, emocionalnom, socijalnom i intelektualnom), a sve u sigurnoj i podržavajućoj okolini.
             Program razvija djetetovo samopouzdanje, osjećaj vlastite sposobnosti i pozitivan odnos prema ljudima, stvarima i spoznajama. 
Program ima namjeru djecu poučiti kako učiti i omogućiti im da stječu znanja aktivnim putem, te na taj način uspostave temelje za cjeloživotno učenje. Osigurati okružje u kojem će djeca najviše moguće razviti svoje osobne potencijale, koji se odnose na njegove tjelesne, emocionalne, socijalne, komunikacijske, stvaralačke i spoznajne mogućnosti i time steći znanja, vještine i navike koje će mu pomoći u prilagodbi na nove uvjete života, rasta i razvoja u školskom okruženju.

8.2.2. Namjena programa 

Program je namijenjen djeci u godini dana prije polaska u školu. 
· školskim obveznicima  koji su polaznici redovitoga programa dječjega vrtića – provodi se kontinuirano tijekom pedagoške godine u sklopu redovitog programa Vrtića
· djeci te koja nisu polaznici vrtića u skladu s organizacijom rada odgojno-obrazovne ustanove.
· djeci čiji roditelji traže prijevremeni upis
· djeci s odgodom škole

	Radno vrijeme 
	Djelatnik
	Str. sprema
	Početak rada
	Završetak rada
	Broj radnih sati

	16,00-19,00
	odgojitelj ili učitelj razredne nastave
	VŠS ili VSS
	01.10.2026.
	31.05.2027.
	250




Način realizacije 
Primjena suvremenih procesa učenja djece zasnovanih na najnovijim znanstvenim spoznajama. Posebna se pozornost pridaje poticajnoj organizaciji socio-pedagoškog konteksta u kojem treba osmisliti, ponuditi izbor različitih aktivnosti i igara. 

Način vrednovanja 
· kroz praćenje provedbe bitnih zadaća i razvojnog plana ustanove 
· kroz dnevna, tjedna, tromjesečna planiranja i zapažanja
· kroz foto dokumentaciju i druge prikaze pedagoške prakse
· pisana mišljenja o polaznicima programa


8.3.1. Ciljevi programa 
	Cilj odgoja je promicanje cjelovitog razvoja djeteta u skladu s njegovim individualnim potrebama, mogućnostima i sposobnostima, a uključivanjem djeteta u igraonicu engleskog jezika razvijamo njegovu znatiželju i stvaralački odnos prema svijetu i drugim kulturama. Stoga cilj programa je:
· usvajati engleski jezik kroz igru kao temeljnu aktivnost predškolskog djeteta
· senzibilizirati dijete za jezik, običaje i kulturu drugog naroda
· razvijati pozitivne stavove i trajnu motivaciju za učenje engleskog jezika.
· razvijanje navika slušanja i razumijevanja engleskog jezika
· proširivanje rječnika engleskog jezika kroz različite oblike izražavanja; kratke pjesmice, stihovi, brojalice, igre raznovrsnim materijalima, igre u pokretu…


8.3.2. Način vrednovanja 
· kroz dnevnik rada 
· valorizacija rada nakon završetka programa 


8.4. Sigurnosno-zaštitni i preventivni program
     Sigurnost djece kao profesionalna obveza zaposlenika regulirat će se funkcionalnim mjerama sigurnosti, usklađenih sa zakonskom regulativom, posebnostima ustanove i programskim okvirom. Bitne zadaće odgojno-obrazovnog rada planirat će se, ostvarivati i valorizirati prema konvenciji o dječjim pravima.

Cilj programa
· zaštita i sigurnosti i zdravlja djece, poticanje samozaštitnog odgovornog ponašanja i svjesnog izbjegavanja rizika, osnaživanje djeteta za sigurno ponašanje
· potencijali djeteta i izgrađivanje osobe koja poštuje ljudska prava i humane vrijednosti
· timskom suradnjom odgojitelja i stručnih suradnika utvrditi rizike i procijeniti postojeću situaciju s obzirom na sigurnost djeteta u vrtiću
· kroz odgojno-obrazovne sadržaje i projekte osnaživati dijete u odgovornom i samozaštitnom ponašanju (razvoj pozitivne slike o sebi, stjecanje socijalnih vještina u smislu samozaštite, odupiranja nasilnom ponašanju, odgoj za i o dječjim pravima itd..)
· informiranje roditelja o sigurnosno zaštitnim programima u dječjem vrtiću, utvrđivanje prava, obveza i odgovornosti svih sudionika.

9. CAP program

 Plan provođenja predškolskog CAP programa
  
       Rad Udruge roditelja „Korak po korak“ na eliminaciji svih oblika nasilja jedan je od primjera dobre prakse susutavnog pristupa smanjenju ranjivosti djece na sve oblike nasilja, od predškolske do adolescentne dobi, uključujući i ranjive skupine djece s intelektualnim i tjelesnim teškoćama primjenom CAP programa( Child Assault Prevention – CAP).
       CAP program prevencija nasilja nad i među djecom i mladima osnažuje djeci važne odrasle (roditelje, skrbnike, odgojno obrazovno osoblje) da budu izvor podrške za dijete u slučaju da je dijete žrtva ili potencijalna žrtva nasilja, ali isto tako podiže svijest o zakonskim odredbama oko prijave nasilja nad djecom te pojavnosti i odrednicama nasilja nad djecom.
       CAP se provodi u vrtićima i školama diljem Republike Hrvatske od 2000 godine. Program je evaluiran i dokazano učinkovit program primarne prevencije nasilja nad i među djecom, a njegove prevencijske strategije polaze od dječjih sposobnosti, a ne od ograničavanja dječjih sposobnosti. CAP osnažuje djecu povećanjem svjesnosti o tome da imaju osnovna ljudska prava i poučava ih prevencijskim strategijama koje im pomažu zadražati ta prava. 
       CAP programom učimo djecu o njihovim elementarnim pravima, da prepoznaju opasne situacije i poučavao ih strategijama kojima će povećati svoju sigurnost. Djeca također uče o osjećajima, empatiji, potrebi pomaganja i traženja pomoći. Dobrobit za dijete je smanjivanje njegove ranjivosti i izloženosti različitim oblicima zlostavljanja. CAP programom također potičemo lokalnu zajednicu da sprečavanje nasilja, posebno zlostavljanja djece, prepozna kao važan cilj i nastojanje.
        CAP program je dobio suglasnost Ministarstva znanosti i obrazovanja (KLASA: 602-01/16-01/0080, URBROJ: 561-03-03/3-15-2 od 16.siječnja 2017. godine).
         Za provođenje CAP programa educirani su pomagači koji su osposobljeni za provođenje predškolskog CAP programa.

	Naziv vrtića, mjesto
	
Skupina
	Broj djece predškol. uzrast
	Predavanje za osoblje
DA - NE
	Broj predavanja za roditelje
	Broj radionica za djecu
	Okvirno vrijeme realizacije
	
Tim

	„Ciciban“
Otočac
	2h+2h
	13

13
	NE
	NE
	2
	
Tijekom 
godine
	Eror
Perković
Marković

	„Ciciban“
Otočac

	2h+2h
	13

13
	NE
	NE
	2
	Tijekom
godine
	Eror 
Perković
Marković




10. SURADNJA S RODITELJIMA

           U odgoju djece svakodnevno sudjeluju s jedne strane roditelji, a s druge strane stručnjaci u dječjem vrtiću. Stoga je važno približiti vrtić kao socijalnu sredinu u kojoj dijete provodi velik dio dana  i obitelj kao primarnu sredinu u kojoj dijete živi jer je dijete osoba koja je pod utjecajem međudjelovanja.
 U odgoju djeteta njegujemo suradnički odnos vrtića i obitelji. Uvažavamo sve osobine djeteta koje i sve informacije koje nam o djetetovom ponašanju i osobitostima daju roditelji. Isto tako je važno da roditelji prihvate pomoć vrtića u odgoju djece i uvažavanju sugestija i informacija o djetetu od strane odgojitelja.

          Suradnja je proces koji je nužan preduvjet za zainteresiranost i motiviranost sudionika za suradnju.  Oblici suradnje našeg vrtića:
· obostrano informiranje 
          - kroz svakodnevne individualne razgovore roditelja i odgojitelja prilikom dolasaka   
             ili odlaska djeteta iz vrtića
           - roditeljski sastanci
           -kroz komunikaciju  putem „Kutića za roditelje“
           - kroz prethodno dogovorene individualne sastanke
           - kroz ankete i upitnike uz pomoć kojih se prikupljaju bitne informacije
-      pisani materijali 
-      boravak roditelja u skupini
-      zajednički izleti, priredbe, proslave, aktivnosti    
      -      putem informatičke povezanosti (društvene mreže)
      -      radionice za roditelje

Očekivani rezultati
· usklađeno međusobno partnersko djelovanje vrtić-obitelj
· zadovoljstvo roditelja
· zadovoljstvo odgojitelja

11. BITNI ZADACI ODGOJNO-OBRAZOVNOG RADA NA NIVOU USTANOVE
Odgojno – obrazovni rad s djecom provoditi će se u skladu s programskim usmjerenjem odgoja i obrazovanja predškolske djece, gdje će se polaziti od potreba djece i skupina. Cjelokupni rad usmjeriti ćemo na cjelokupni rast i razvoj, poštivanje i uvažavanje individualnih potreba svakog djeteta u našoj ustanovi, kvaliteti njegova obiteljskog života, te osiguravanje uvjeta koji jamče razvoj svih sposobnosti svakog djeteta i osiguravaju jednake mogućnosti svoj djeci. Poštivanje prava djeteta u svim vidovima njegova života; tjelesnog, emotivnog psihosocijalnog, kognitivnog, društvenog i kulturnog.

Zadaće, sadržaji i aktivnosti
· utjecati na razvoj emocionalne stabilnosti djeteta, poticati kvalitetnu komunikaciju i razvijanje socijalizacije djeteta
· pomagati djeteu da prevlada teškoće u uspostavljanju novih emocionalno-socijalnih veza i odnosa u vrtiću
· razvijati pozitivnu sliku o sebi, sigurnost, samopuzdanje i samopoštovanje
· zadovoljavanje općih i posebnih potreba djetea kroz individualizaciju odgojno-obrazovnog procesa
· razvijanje emocionalno socijalnih veza 
· razvijanje komunikacijskih vještina
· poticanje verbalnog izraza potreba i želja djeteta
· živjeti i učiti prava djeteta
· poticanje nenasilnog rješavanja sukoba uz poštivanje svojih i tuđih pravaplaniranje i stvaranje okruženja koje omogućava djeteu različite vrste interakcija
· omogućiti djetu sudjelovanje u različitim vrstama interakcija
· poticanje djeteta na razvijanje osobne strategije učenja i samomotiviranosti

 Zadaće će se ostvarivati planiranjem i odabirom različitih sadržaja koji nisu strogo planirani već će se njihov odabir provoditi na temelju interesa uz poštivanje djetetova individualnog razvoja.

1. Kroz postavu bitnih zadaća pridonositi će se povoljnom cjelovitom razvoju osobnosti 
   djece i podizanju kvalitete njihovog života, a to su:
· dokumentiranje u funkciji boljeg razumijevanja djece i ishodišta daljnjeg rada i procesa učenja djece
· socijalni kontekst učenja i međusobnih odnosa odgojitelja i djece, odgojitelja i roditelja, međusobno
· proširiti i oblikovati prostore koji još nisu oblikovani (uredski prostor prenamijeniti za odgojno-obrazovni rad) s ciljem obogaćivanja života djeteta u vrtiću, poticanja na zajednička druženja, istraživanja i učenja
· prostor soba strukturirati i mijenjati tijekom godine na način da je transparentan i omogućuje različite oblike grupiranja djece, različite interakcije i komunikacije
· obogaćivanje centara materijalom planiranim i izrađenim u suradnji s djecom
· fleksibilna organizacija poslijepodnevnog odmora - tijekom godine pratiti, usklađivati i mijenjati ustroj popodnevnog odmora uvažavajući potrebe djece
· fleksibilna organizacija procesa učenja djece - osvještavanje da sva djeca „ne misle i ne čine na isti način“
· stvaranje suradničkog ozračja u odgojno-obrazovnoj ustanovi i uspostavljanje partnerskih odnosa između svih sudionika odgojno-obrazovnog procesa: dijete-dijete; odrasli-dijete i odrasli-odrasli
· rad s djecom s poteškoćama u razvoju, prihvaćanje i uvažavanje različitosti
· nastavak praćenja interesa djece, bilježenje, dokumentiranje i razvijanje načina i vremena učenja kod djece, prezentiranje roditeljima i široj zajednici

Očekivani rezultati 
·  prostorno, materijalno i vremensko okruženje zadovoljava potrebe i interese djece, svi prostori potiču djecu na suradnju, igru i učenje 
·  otvorena vrata između skupina u kojima su ponuđeni različiti poticaji nastali kao produkt zajedničkog planiranja i koji omogućavaju slobodno cirkuliranje djece i biranje prostora za igru 
· vrijeme preklapanja radnog vremena odgojitelja iskorišteno za rad u manjim grupama (korištenje međuprostora i zajedničkog prostora) 
· suradnički dijalog među svim sudionicima odgojno-obrazovnog procesa 

2. Vanjski prostor u funkciji integriranog učenja, poticanje razvoja motoričkih sposobnosti  
    i navika zdravog načina života 
· svakodnevno promišljati i osigurati različite materijale i igre na vanjskom prostoru sa 
  ciljem što raznovrsnijeg izražavanja, istraživanja i konstruiranja 
- svakodnevno dogovarati, planirati i provoditi različite sportske aktivnosti na  
  vanjskom prostoru u skladu s vremenskim uvjetima
- šetnje u bližu okolicu vrtića 


Očekivani rezultati 
· planiranje sportskih aktivnosti i materijala koji se koriste na vanjskom prostoru u cilju integriranog učenja vidljivo u dokumentaciji skupina i svakodnevnom radu 

3. Praćenje, dokumentiranje i individualno planiranje kao bitan segment rada odgojitelja 

·  razvoj različitih tehnika praćenja i dokumentiranja aktivnosti djece i odgojnog procesa u cilju razumijevanja djeteta 
·  zapisi dostupni djeci npr. fotografije djece u aktivnostima u centrima, video zapisi, tekstualni zapisi djece i odgojitelja i sl. s ciljem prisjećanja djece na protekle aktivnosti, poticanja suradnje i samoučenja te razvoj projekata temeljenih na interesu djece 
·  prezentacija rada skupina i procesa učenja djece kroz dokumentaciju (fotografije, izjave, dječji likovni radovi) u glavnom hodniku

Očekivani rezultati
· zapisi dječjih aktivnosti (fotografije, izjave djece, anegdotske bilješke i sl.) vidljivi u sobi dnevnog boravka i zajedničkim prostorima vrtića 
· tromjesečni, tjedni i dnevni plan planiran suradnički (međugrupna suradnja) na osnovu dnevnih zapažanja i praćenja djeteta, te prepoznavanja interesa kako grupe tako i pojedinog djeteta 


4. Obogaćeni rad s predškolcima 
- poticanje cjelovitog razvoja, odgoja i učenja djece te osiguravanje primjerene 
  podrške  razvoju dječjih kompetencija, usklađene s individualnim posebnostima, 
   potencijalima poticanja i razvojnim osobitostima svakog djeteta
- planiranje materijala i aktivnosti koje omogućavaju nesmetanu komunikaciju s 
   vršnjacima i odraslima (prakticirati i poticati rasprave, razgovore, diskusije,  
   razmjene znanja), te međudjelovanje sa sadržajima učenja i potiču razvoj  
   kompetencija potrebnih za uspješan prelazak u osnovnu školu (predmatematičkih i  
   predčitalačkih vještina, motoričkih sposobnosti, komunikacijskih vještina, 
   samostalnost i sl.) 
- dokumentiranje procesa učenja djece, suradnja odgajatelja različitih skupina u  
  planiranju aktivnosti i pokretanje projekta po interesu djece 
- omogućiti popodnevni odmor predškolcima koji za to imaju potrebu 


Očekivani rezultati 
·  savladani razvojni zadaci bitni za polazak u školu 
·  provedena samoevaluacija odgojitelja i evaluacija predškolaca 
· djeca su pripremljena za polazak u školu, usvojila su potrebne kompetencije 
· djeca su kroz program vježbanja s odgojiteljima poboljšala motoričke sposobnosti, razvila sportski duh i usvojila važnost vježbanja 
· djeca imaju mogućnost odabira mirnih aktivnosti ili popodnevnog odmora 

11.1. Zadaće na nivou ustanove u kontinuitetu 

· razvijanje ekološke svijesti kod djece 
· obogaćivanje odgojno-obrazovnog procesa blagdanima, proslavama, svečanostima, posjetima i izletima 
· očuvanje kulturne baštine 
· izdavačka djelatnost 
· poticanje, uvažavanje i prihvaćanje različitosti kroz svakodnevni život s djecom s teškoćama u razvoju u vrtiću 

11.1.1. Razvijanje ekološke svijesti kod djece 

· razvrstavanje i recikliranje otpada s ciljem očuvanja okoliša 
· provođenje eko aktivnosti 
· usmjeravati djecu na odgovorno ponašanje prema prirodi te važnosti brige za okoliš
· razviti vještine očuvanja okoliša u djeci bliskim situacijama

Očekivani rezultati 
· provedeni i dobro dokumentirani eko projekti u pojedinim skupinama 
· sve skupine provode eko aktivnosti i dokumentiraju ih 
· obilježavanje eko datuma 
· sudjelovanje u eko akcijama lokalne zajednice

11.1.2. Obogaćivanje odgojno-obrazovnog procesa blagdanima, proslavama, svečanostima, posjetima i izletima
	Mjesec
	Obilježavanje 

	Rujan
	Hrvatski olimpijski dan 

	
	Dan hrvatske policije

	Listopad
	Dječji tjedan 

	
	Dani kruha 

	
	Dan kravate

	
	Međunarodni dan štednje


	
	Mjesec knjige

	
	Jesenska svečanost-zahvalnost za plodove zemlje

	Studeni
	Međunarodni dan tolerancije

	
	Dan konvencije UN-a o pravima djeteta

	
	Dan sjećanja na žrtve Domovinskog rata

	Prosinac
	Sv. Nikola 

	
	Advent u Otočcu – Božićni sajam

	
	Božić

	Siječanj
	Dan grada Otočca 

	Veljača
	Karneval/maškare

	Ožujak
	Svjetski dan voda

	
	Dan očeva

	Travanj 
	Međunarodni dan dječje knjige
Svjetski dan plesa

	
	Dan planeta Zemlje


	
	Tjedan zdravlja u vrtiću

	
	Međunarodni dan dječje knjige

	Svibanj
	Majčin dan

	
	Europski tjedan

	
	Međunarodni dan vatrogasaca


	
	Međunarodni dan obitelji

	
	Dani sporta

	
	Olimpijski festival dječjih vrtića

	Lipanj
	Dan vrtića




11.1.3. Očuvanje kulturne baštine 

·  upoznavanje glavnih karakteristika, običaja i povijesti kraja 
· sudjelovanje u običajima 
· upoznavanje tradicijskih pjesama i plesova 

Očekivani rezultat 
·  prezentiran rad široj društvenoj zajednici (medijska popraćenost, prezentacije projekata i stvaralaštva djece) 
·  sudjelovanje u javnim i kulturnim aktivnostima u organizaciji Grada Otočca 

11.1.4. Izdavačka djelatnost

	Cilj izdavačke djelatnosti je promovirati rad vrtića. Kontinuirano održavati i dopunjavati web stranicu.

	
	Sadržaj rada
	Nositelj
	Razdoblje

	1. Internetska stranica
	2.1. uredništvo
2.2. sadržaj
	ravnatelj 
odgojitelji
	tijekom godine 




11.1.5 Program praćenja kvalitete rada vrtića

Samoprocjena stupnja razvoja vrtića iz perspektive djece, roditelja, odgojitelja, stručnog tima, ravnateljice kroz različite pristupe:
· ankete
· ispitivanja zadovoljstva djece
· anketa i samoprocjena odgojitelja

Očekivani rezultat
· provedena samoevaluacija i vanjska evaluacija rada 
· kontinuirano praćenje razvojnog plana ustanove 


12. ETIČKI KODEKS

     Etičkim kodeksom vrtića utvrđuju se pravila ponašanja radnika koja se temelje na normama međunarodnog i unutarnjeg prava kao i normama koje nisu izražene pravnim propisima, a nužne su za etično postupanje, moralnom sustavu i načelima profesionalne etike.
     Svi radnici vrtića trebaju se pridržavati etičkog kodeksa u svome profesionalnom radu, javnom djelovanju prema djeci i roditeljima/skrbnicima, poslovnim suradnicima, javnim tijelima i institucijama, osnivaču i Ustanovi te međusobnim odnosima.

     Kodeks predstavlja moralnu obvezu, a njegova načela su skup smjernica za uzoran i profesionalan rad, prema načelima;

1. načelo zakonitosti, profesionalnosti i stručnosti
2. načelo uvažavanja ljudskih prava
3. načelo poštivanja integriteta i dostojanstva osobe
4. načelo jednakosti i pravednosti
5. načelo objektivnosti
6. načelo samostalnosti rada
7. načelo povjerljivosti, tajnosti i zaštite podataka
8. načelo transparentnosti, razmjenjivanja informacija i iskustava
9. načelo poštenja i odgovornosti u radu
10. načelo mirnog suživota
11. načelo zaštite osobnog ugleda, struke i ugleda Ustanove.


[bookmark: _Hlk208834899]13.STUDENTSKA PRAKSA
GODIŠNJI PLAN RADA SA STUDENTIMA U DJEČJEM VRTIĆU
Za vrijeme prakse student se pridržava propisa i kućnog reda dječjeg vrtića (točno dolaženje na rad, pripremanje za hospitiranje u aktivnostima i dr.) te uputa ravnatelja, mentora i pedagoga. Student se prije početka obavljanja prakse treba raspitati o epidemiološkim i drugim mjerama te ih se pridržavati.
Ishodi stručno-pedagoške prakse:
· Stručna praksa će osposobiti studente za samostalnu primjenu stručno metodičkih znanja i sposobnosti te refleksiju i unaprjeđivanje predškolske teorije i prakse.
· Studenti će demonstrirati razinu stečenog znanja i razumijevanja sposobnošću analiziranja, sintetiziranja i vrednovanja u području teorije i prakse ranog i predškolskog odgoja i obrazovanja
· Primjenjivati suvremene strategije u stručnom i znanstvenom razvoju
· Demonstrirati i primjenjivati sposobnost kvalitativno više razine interpretacije i evaluacije istraživačkih podataka unutar profesionalnog i znanstvenog polja rada
· Postizati daljnji razvoj sposobnosti primjene znanja u praksi refleksijom i evaluacijom vlastite prakse;
· Razviti sposobnost vođenja na razini samostalnog djelovanja i timskim radom u interdisciplinarnim timovima stručnjaka koji djeluju u području ranog i predškolskog odgoja;
· Demonstrirati sposobnost konstrukcije istraživačkog zadatka koji će se rješavati praktičnim istraživanjima, identifikacijom odgovarajućih metoda rada te analizom i interpretacijom rezultata;
· Identificirati i kritički reflektirati kontinuitet i diskontinuitet između znanja i njegove primjene u konkretnoj odgojno-obrazovnoj praksi i načina utjecaja na kvalitetu konačnih učinaka institucionalnog ranog i predškolskog odgoja i obrazovanja
Kakvoća stručne prakse studenta ogleda se pored njegova hospitiranja, asistiranja i
izvođenja organiziranih aktivnosti i u mogućnosti njegova sudjelovanja u drugim oblicima
rada: seminarima, stručnim aktivima, suradnji s roditeljima i sl. Student je obvezan redovito i
točno izvršavati dogovoreni plan i program stručne prakse u dječjem vrtiću. Zadaci stručno pedagoške prakse studenata prilagođeni su razini njihove pedagoške osposobljenosti za
praktični rad na temelju odslušanih programskih sadržaja u okviru određenih kolegija na
studiju.
Mentorska zaduženja pretpostavljaju izravan angažman na satovima vježbi pri realizaciji pet kolegija Stručne prakse i to u sljedećem opsegu:  10 sati (tjedno), 150 sati (semestralno) i 300 sati (godišnje).







        Kurikulum Dječjeg vrtića „Ciciban“ razmaran je i prihvaćen na odgojiteljskom vijeću dana 22.kolovoza  2026. godine.


v.d.Ravnateljica 

Josipa Marković

